ล้มดีล! “อีลอน มัสก์” เลิกซื้อ “ทวิตเตอร์” 1.5 ล้านลบ. เหตุทำผิดสัญญาหลายเรื่อง
“อีลอน มัสก์” ประกาศยุติดีลซื้อ “ทวิตเตอร์” มูลค่า 1.5 ล้านลบ. เหตุพบละเมิดข้อตกลงหลายอย่าง คาดโดนปรับ 3.6 หมื่นลบ. “ทวิตเตอร์” ยันเตรียมยื่นฟ้องร้องดำเนินคดี
“อีลอน มัสก์” ยุติการซื้อ “ทวิตเตอร์” 1.5 ล้านลบ. เหตุพบละเมิดข้อตกลงหลายอย่าง “ทวิตเตอร์” ยันเตรียมยื่นฟ้องร้องดำเนินคดี
9 ก.ค. 2565

สำนักข่าวรอยเตอร์รายงานว่า นายอีลอน มัสก์ มหาเศรษฐีชาวอเมริกัน ประธานคณะเจ้าหน้าที่บริหาร บริษัทเทสลา และสเปซเอ็กซ์ ประกาศเมื่อวันศุกร์ (8 ก.ค.) ว่า ตัดสินใจยุติการยื่นข้อเสนอมูลค่า 4.4 หมื่นล้านดอลลาร์ หรือราว 1.5 ล้านล้านบาท เพื่อซื้อกิจการทวิตเตอร์ เครือข่ายสังคมออนไลน์ชื่อดัง เพราะพบว่ามีการละเมิดข้อตกลงหลายอย่าง
โดยคำประกาศของนายมัสก์ถือเป็นการยุติการเข้าซื้อกิจการที่ดำเนินมานานตั้งแต่เดือนเม.ย. โดยนายมัสก์อ้างว่า สาเหตุที่ไม่ไปต่อกับข้อตกลงซื้อกิจการนี้ก็เพราะทวิตเตอร์ล้มเหลวในการให้ข้อมูลที่เพียงพอเรื่องการ สแปม และบัญชีผู้ใช้ปลอม
ขณะที่การล้มดีลครั้งนี้ทำให้นายมัสก์ ต้องจ่ายค่าปรับเป็นเงินถึง 1 พันล้านดอลลาร์ หรือเกือบ 36,000 ล้านบาท และอาจถูกฟ้องร้องดำเนินคดีได้
ล่าสุด บริษัททวิตเตอร์ ได้ออกแถลงการณ์ยืนยันแล้วว่า จะยื่นฟ้องร้องดำเนินคดีเพื่อเอาผิดกับนายมัสก์กรณีล้มดีลซื้อกิจการครั้งนี้